ตอนนั้นเรามีเพศสัมพันท์กันช่วงตีสามหลังกลับมาจากผับในวันที่7 ทีแรกก็ไม่ได้ไส่ถุงครับ เพียงสร้างอารมกันเท่านั้นและไม่ได้หลั่งใน พอมีอารมมากขึ้นจึงลุงไปไส่ถุงแล้วก็มีอะไรกันจนเสร็จ ปรากฏว่าเหมือนน้ำอสุจิมันจะกระฉอกออกจากถุงแต่ก็ไม่แน่ใจว่ากระฉอกออกมารึเปล่าเพราะเห็นมันออกมาแค่โคนอวัยวะเพศช่วงในขอบถุงอ่ะครับ ยืนยันว่าถุงไม่ได้แตก และแฟนก็ซื้อยาคุมฉุกเฉินมากินครับ แต่เกือบหนึ่งอาทิตย์แล้วประจำเดือนก็ยังไม่มา แบบนี้หมายความว่ายังไงครับ ปล.แฟนเป็นคนที่ประจำเดือนมาไม่ค่อยปรกติด้วยครับจึงสงสัยว่าเป็นเพราะอะไรรึเปล่า
สวัสดีค่ะ การใช้ถุงยางอนามัยนั้นจะมีโอกาสตั้งครรภ์ได้ตั้งแต่ 2%-18% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%หลังทานยาคุมฉุกเฉินไปประมาณ 1 สัปดาห์ บางรายอาจมีเลือดออกได้ ซึ่งเป็นเลือดที่เกิดจากผลของยา ไม่ใช่เลือดประจำเดือนจริงๆ แต่บางรายอาจไม่ม่เลือดออกก็ได้แต่หากถึงกำหนดวันที่ประจำเดือนจะต้องมาแล้ว คือห่างจากรอบเดือนที่แล้วประมาณ 24-35 วัน แล้วประจำเดือนยังคงไม่มา อาจเกิดจาก1. ผลของยาคุมฉุกเฉิน อาจทำให้ประจำเดือนมาช้ากว่าปกติได้2. ก่อนหน้านี้มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น เป็นไข้หวัด ท้องเสีย เป็นต้นดังนั้น หากยังไม่ถึงกำหนดวันที่ประจำเดือนควรจะมา ให้รอประจำเดือนไปอีกซักระยะ แต่หากนานเกิน 35 วันนับจากครั้งสุดท้ายที่ประจำเดือนมาแล้ว หรือนานเกิน 2 สัปดาห์นับตั้งแต่มีเพศสัมพันธ์ไปแล้ว ประจำเดือนยังไม่มา ควรตรวจหาการตั้งครรภ์ดูค่ะ